ዝብል ሕቶ ከም ዝቐረበሉ ይዝክር። ምንጪ ስእሊ, YONATAN በቲ ሽዑ እዋን ኣሜሪካዊ ዜግነት ስለዘይነበሮ፡ ብዲቪ ሎተሪ ናብታ ሃገር ስለዝኣተወ ግን መንበሪ ፍቓድ ማለት 'ግሪን ካርድ' ኣቕሪበሉ። በቲ መንበሪ ፍቓድ ክምዝገብ ከም ዝኽእል ስለ ዝተገለፀሉ ድማ ተመዝጊቡ። "መእተዊ ፈተና ስለዝነበሮ ናይ መጀመርያ ፈተና ወሲደ፤ ናብ ካልኣይ ፈተና ስለዝሓለፍኩ እቲ ዝምልምል ሰብ ናብ ካልእ ቦታ ወሲዱ ክፍተን ገይሩኒ" ክብል ነቲ ይዛረብ። ኣብቲ ካልኣይ ፈተና'ውን ዝሓለፈ ዮናታን ንሓሙሽተ ዓመታት ንኽፍርም ዕድል ምስ ቀረበሉ ፈሪሙ። ኣብቲ ፈለማ ነቲ ስራሕ ንምልማድ ተፀጊሙ ነይሩ። ቋንቋን ሓድሽነት እቲ ስራሕን ፈተናታት ኮንዎ። ግዜ እናወሰደ ምስ ከደ ግን ነቲ ስራሕን ህይወት ኣባልነት ሓይሊ ባሕርን ክለምድ ኪኢሉ። "ንውፅኢት ፈተናኻን ዝንባለታትካን ብምርኣይ ናብ ዝተፈላለየ ክፍሊ ስራሕ ስለ ዝምድቡኻ፡ ኣነ ድማ ኣብ ክፍሊ ምህንድስና ብሞያ ኤሌክትሪ ተመዲበ" ይብል። ፒት ኦፊሰር (ሰከንድ ክላስ) ኮይኑ ስርሑ ቀፂሉ። ፒት ኦፊሰር ዮናታን፡ 'ኣብ ግዜ ቁልዕነትካ ኣባል ሓይሊ ክኸውን እየ ዝብል ሕልሚ ነይሩካ'ዶ ይኸውን?'
